Eesti Jalgratturite Liit

Juhatuse koosoleku PROTOKOLL nr. 18

Juhatuse koosolek toimus: 30.06.2018 algusega kell 12.00

Asukoht: Tehvandi Spordikeskuse seminariruum, Nüpli küla 67408, Otepää vald.

Osalesid:

Juhatuse liikmed: Raivo Rand, Madis Lepajõe, Sulev Lipp, Enn Veskimägi, Siiri Visnapuu

Külalised: Rene Mandri

Puudusid: Erkki Raasuke, Hannes Kägu

Töötajad: Urmas Karlson, Reti Meema

Koosolekut juhatas: Raivo Rand

Protokollija: Reti Meema

**Juhatuse koosolek nr. 16.**

PÄEVAKORD

1. Ülevaade 17. juhatuse koosoleku otsuste täitmisest.

2. Ülevaade 2018 eelarve täitmisest seisuga 31 mai.

3. Audiitori valimine perioodiks 2018 – 2020.

4. Taotlus DHI EMV korraldajalt, lisada meistrimedalite saajate hulka NE, MJ ja Seenior 1 võistlusklassid.

5. Koostööpalve muudatuse sisseviimiseks liiklusseaduses.

6. UCI 2.2 kategooria Balti Keti Velotuuri korraldusest ( 21-26.08.2018)

7. Kokkuvõte kohtumisest UCI-s ja UEC-s.

8. Järgmise juhatuse koosoleku aja kinnitamine.

9. Muud küsimused.

9.1. Rendileping Eesti Jalgratturite Liidu ja Audentese spordikeskuse vahel.

9.2 Taotlus BMX koondise osalemiseks Euroopa MV-l Prantsusmaal.

**1.Pp. Ülevaade 17. juhatuse koosoleku otsuste täitmisest.**

Urmas Karlson andis ülevaate:

1. 2019. aasta maanteesõidu Eesti MV korraldamisest Viljandis

OTSUSTATI: Võistluskorraldaja peab graafiku tegemisel arvestama, et kõikidel ratturitel jääks kahe võistluspäeva vahele üks vaba päev.

Urmas Karlson teeb Viljandi Linnavalitsusele taotluse summas 6000 €.

KOMMENTAAR (U. Karlson): Korraldaja Viljandi Rattaklubi esitas ajagraafiku, milles arvestas EJL juhatuse ettepanekut, et kõikidel ratturitel jääb kahe stardi vahele üks vaba päev.

Ajagraafik:

27.06 – eraldistartide päev

29.06 – grupisõidud, noored

30.06 – grupisõidud eliit, seeniorid

Korraldajal on plaan viia läbi grupisõitude päeval ka lastesõidud, mis tekitab kohalike hulgas suuremat huvi. Millisel päeval see toimub, ei ole veel selge.

Liidu poolt on Viljandi Linnavalitsusele ja Madis Timpson` ile taotlus ürituse läbiviimiseks ja 6000€ suuruse toetuse palvega saadetud.

OTSUSTATI: Võtta teadmiseks

2. Muud küsimused.

Urmas Karlson andis ülevaate:

Jalgrattasõidu ja liiklusohutuse tagamiseks õiget sõidutehnikat õpetava videoklipi valmistamine koostöös ETV-ga.

Eelmisel koosolekul otsustati teha reklaamklipi oma finantsidega valmis. Sulev Lipp tegeleb projekti koordineerimisega.

KOMMENTAAR (U. Karlson):Videoklipi tegemist on võimalik alustada peale jalgpalli MM-i, kui ERR-i sporditoimetuse juhatajal Rivo Saarna`l on rohkem aega. Seda kinnitas ka Sulev Lipp

OTSUSTATI: Sulev Lipp on tegeleb projektiga edasi peale jalgpalli MM.

3. Naistekoondise tegevusplaan 2018.

Urmas Karlson andis ülevaate:

Arutati, millised võiksid olla edasised sammud naistekoondise arendamisel.

Eelmisel koosolekul otsustati ,et juhtgrupp koostab augusti kuuks kokku 2019. aasta kalenderplaani ja ettepanekud, kuhu võiks tüdrukuid kaasata. Jaan Kirsipuu ettepanek on võtta tüdrukud kaasa juba jaanuari kuu laagrisse. Kui Tšehhi vastab kutsele, siis tuleb naiste punt kokku panna ja minna võistlema.

KOMMENTAAR (U. Karlson):Tšehhis toimuvale naistevõistlusele ei ole liitu veel kutset tulnud. Liidu poolt on korraldajale edastatud taotluse soovist osaleda kindlasti võistlustel 2019 aastal.

2019. aasta naiste võistlusplaani koostamisega seotud töögrupi kohtumine toimub juulis.

OTSUSTATI: Koondise 2019 aasta võistluskalendri koostamisel arvestada lähiriikides toimuvaid rahvusvahelisi võistlusi ja vajalikud osalemissoovid saata võistluste korraldajatele välja varakult.

4. 2018 võistlushooaja piduliku lõpuürituse korraldamisest (aeg, koht).

Urmas Karlson andis ülevaate:

Eelmisel koosolekul otsustati, et 2018. aasta hooaja lõpuüritus toimub 7. novembril. Ürituse võiks korraldada Tallinna Lillepaviljonis.

KOMMENTAAR (U. Karlson): Lillepaviljonile on ürituse broneering nimetatud kuupäevale tehtud. Liitu on saadetud ka esialgne hinnapakkumine, kokku teenus koos söögiga 6 285,00€, sisaldab km. Lillepaviljon ootab poolset kinnitust

OTSUSTATI:Juhatus nõustus Lillepaviljoni saadetud hinnapakkumisega. 2018 hooaja pidulik lõpuüritus toimub 7. novembril Lillepaviljoni ruumides. Urmas Karlson kinnitab saadud hinnapakkumise ja paneb ruumid kinni.

|  |  |  |  |  |
| --- | --- | --- | --- | --- |
| **2. Pp. Ülevaade 2018 eelarve täitmisest.** | |  |  |  |
| Urmas Karlson andis ülevaate: |  |  |  |  |
| **Eelarve seisuga 30.05.2018** | |  |  |  |
| Tulud kokku: | **234 811,54** |  |  |  |
| Kulud kokku: | **193 244,41** |  |  |  |
| Tulem: | **41 567,13** |  |  |  |
|  |  |  |  |  |
|  |  | Eelarve | Tulemus | Võrdlus |
| TULUD |  |  |  |  |
| 1. LIIKMETELT SAADUD TASUD | |  |  |  |
| **Kokku 1. LIIKMETELT SAADUD TASUD** | | **6 300,00** | **6 820,00** | **8%** |
| 2. ANNETUSED JA TOETUSED | |  |  |  |
| **Kokku 2.1 Toetused riigieelarvest** | | **88 641,00** | **93 641,00** | **5%** |
| **Kokku 2.2 Olümpakomitee toetused** | | **104 586,00** | **42 577,65** | **-59%** |
| **Kokku 2.3 Sihtotstarbelised toetused** | | **65 000,00** | **14 000,00** | **-78%** |
| **Kokku 2.4 Muud annetused ja toetused** | | **30 750,00** | **18 754,22** | **-39%** |
| **KOKKU 2. Annetused ja toetused** | | **288 977,00** | **168 972,87** | **-41%** |
| 3. TULUD ETTEVÕTLUSEST | |  |  |  |
| **Kokku 3. TULUD ETTEVÕTLUSEST** | | **121 500,00** | **47 743,33** | **-60%** |
| 4. MUUD TULUD | |  |  |  |
| **Kokku 4.1 Osavõtutasud** | | **32 600,00** | **10 246,95** | **-68%** |
| **Kokku 4.2 Muud tulud** | | **600** | **1 028,39** | **71%** |
| **KOKKU 4. Muud tulud** | | **33 200,00** | **11 275,34** | **-66%** |
|  |  |  |  |  |
| **TULUD KOKKU** | | **449 977,00** | **234 811,54** | **-47%** |
|  |  |  |  |  |
| KULUD |  |  |  |  |
| 5. SF. PROJEKTIDE OTSESED KULUD | |  |  |  |
| **Kokku 5.1 Eesti meistrivõistluse korraldamine** | | **36 200,00** | **214,28** | **-99%** |
| Kokku 5.2.1 Maantesõidu koondis | | 106 700,00 | 62 939,69 | -41% |
| Kokku 5.2.2 Maastikusõidu koondis | | 33 950,00 | 16 540,71 | -51% |
| Kokku 5.2.3 BMX koondis | | 700 | 910 | 30% |
| Kokku 5.2.4 Koondiste muud kulud | | 10 500,00 | 17 380,13 | 65% |
| **Kokku 5.2 Koondiste kulud kokku** | | **151 850,00** | **97 770,53** | **-35%** |
| **Kokku 5.3 Muud sihtotstarbeliste projektide kulud** | | **30 000,00** | **6 130,52** | **-79%** |
| **KOKKU 5. SF projektide otsesed kulud** | | **218 050,00** | **104 115,33** | **-52%** |
| **Kokku 6. Jagatud annetused ja toetused** | | **31 000,00** | **3 655,14** | **-88%** |
| **Kokku 7.1 Majanduskulud** | | **20 211,00** | **17 512,36** | **-13%** |
| **Kokku 7.2 Transpordikulud** | | **25 368,00** | **10 335,04** | **-59%** |
| **Kokku 7.3 Muud kulud** | | **26 720,00** | **6 275,04** | **-76%** |
| **Kokku 8. Tööjõukulud** | | **122 668,00** | **51 111,50** | **-58%** |
| **Kokku 9. Põhivara kulum ja väärtuse langus** | | **960** | **240** | **-75%** |
|  |  |  |  |  |
| **KULUD KOKKU** | | **444 977,00** | **193 244,41** | **-56%** |
| PÕHITEGEVUSE TULEM | | 5 000,00 | 41 567,13 | 731% |

KOMMENTAAR (U. Karlson):Koondise riided on läinud oodatust mitu korda kallimaks, kuna juurde on tulnud BMX-i ja maastikuratta koondise riided/välisvõistlused.

**ETTEPANEK:** Uurida kas riiete tootjaga on võimalik kokku leppida koondise riietele soodasma hinna saamist.

**OTSUSTATI:** Urmas Karlson uurib riiete tootjalt, kas oleks võimalik saada paremat pakkumist Liidule ja saada meistrisärgid tasuta.

**3. Pp Audiitori valimine perioodiks 2018 – 2020.**

Urmas Karlson andis ülevaate:

Vastavalt EJL juhatuse otsusele on välja saadetud avaldused hinnapakkumise saamiseks 2018, 2019 ja 2020 majandusaasta aruannete auditeerimiseks.

Hinnapakkumised on esitanud:

1. Audiitoribüroo Õnne Kurvet OÜ

• 2018 a. audit 1 600 € millele lisandub käibemaks 320 eurot, kokku 1 920 €

• 2019 a. audit 1 630 € millele lisandub käibemaks 326 eurot, kokku 1 956 €

• 2020 a. audit 1 660 € millele lisandub käibemaks 332 eurot, kokku 1 992 €

2. Audit Partner OÜ

* 2018. a. audit 2 025 €, millele lisandub käibemaks 405 €, kokku 2430 €
* 2019. a. audit 1 850 €, millele lisandub käibemaks 370 €, kokku 2 220 €
* 2020. a. audit 1 850 €, millele lisandub käibemaks 370 €, kokku 2 220 €

3. KL Partners OÜ

Hinnapakkumise detailid on veel täpsustamisel, lõplik variant peaks jõudma liitu tänase päeva jooksul.

KOMMENTAAR (R. Rand): Liidust väljaminevad kirjad tuleb mitmekordselt üle kontrollida, et ei juhtuks edaspidi olukorda, kus liidu poolt välja saadetud ametlikus kirjas audiitorile on hinnapakkumise saamise tähtajaks juuni kuu, aga e-maili selgitavas kirjas on pakkumise saatmise tähtaeg on olnud maikuus. See tekitas KL Partners OÜ segadust ja arvasid, et tähtaeg on juba läbi. Tulevikus saadab tehniline sekretär kõik kontrollitud ja vigadeta kirjad välja.

**ETTEPANEK:** Otsustada audiitoribüroo, kellega sõlmida leping majandusaasta aruannete auditeerimiseks perioodiks 2018, 2019 ja 2020.

**OTSUSTATI:** Jätkame Audiitoribüroo Õnne Kurvet OÜ-ga, kes pakkus Liidule teenust ka eelnevatel aastatel. Urmas Karlson sõlmib lepingu, kus lisas sees ka teenuse maksumus aastate lõikes, ehk 3 aastat osutatakse teenust sama hinnaga nagu on esitatud pakkumises.

**4. Pp. Taotlus DHI EMV korraldajalt, lisada meistrimedalite saajate hulka NE, MJ ja Seenior 1 võistlusklassid**

Urmas Karlson andis ülevaate:

Pro Jalgratturite klubi esitas avalduse ettepanekuga muudatuse tegemiseks 2018. aasta Eesti võistlusreglementi. Soovitakse lisada juurde kolm võistlusklassi, milles väljastatakse medalid MTB mäestlaskumise Eesti MV-l.

Kinnitatud võistlusreglemendis on sätestatud, et Eesti MV-l mäestlaskumises antakse käesoleval aastal medalid välja ainult ME klassile. Reglementi sai see punkt sisse viidud, kuna viimastel meistrivõistlustel, mis toimusid 2016. aastal, oli osalejate arv väga väike. Käesoleval aastal otsustati taastada mäestlaskumine (DH) Eesti MV medalialana, kuid ainult ühes vanuseklassis – ME.

Väljavõte avaldusest:

Austatud Eesti Jalgratturite Liidu juhatus

Edastan Eesti Jalgratturite Liidu juhatusele taotluse viia läbi Eesti meistrivõistlused mäestlaskumises kuupäeval 22.07.2018 Kiviõlis järgnevates võistluskategooriates: ME; NE, MJ ja SEN 1.

Taotluse eesmärk on laiendada meistrivõistluste korraldamise õiguseid pakkudes võimalust võistelda Eesti meistritiitlile lisaks ME kategooriale ka naistel, mees juunioritel ning seenioritel.

Lugupidamisega

Allar Tõnissaar

Juho Mattus

/allkirjastatud digitaalselt/

Põhjendus ja analüüs reglementi muudatuse sisseviimiseks:

Mehed Juuniorid: Litsentsiga sõitjaid, kes on kinnitanud osaluse kokku 5. Lisaks litsentsita sõitjaid 4, kes sooviksid osaleda, kui vastavas kategoorias võistlus läbi viiakse.

Naised Eliit: Litsentsiga sõitjaid, kes on kinnitanud osaluse kokku 4. Lisaks litsentsita sõitjaid 3, kes sooviksid osaleda, kui vastavas kategoorias võistlus läbi viiakse.

Seeniorid:  Litsentsiga sõitjaid, kes on kinnitanud osaluse kokku 1. Lisaks litsentsita sõitjaid 5, kes sooviksid osaleda, kui vastavas kategoorias võistlus läbi viiakse.

Vastust ei ole veel laekunud varasemalt aktiivsetelt sõitjatelt:

NE: 2 võistlejat

MJ: 3 võistlejat

SEN1: 4 võistlejat

Lisaks tegelen aktiivselt informatsiooni levitamisega ning kogun andmeid nende kohta - kes on huvitatud osalema ülalmainitud kategooriates mäestlaskumise EMV'l.

Juho Mattus

**ETTEPANEK:** Otsustada kas viia reglementi muudatus. Võimalus on ka viia samaaegselt läbi Eesti esivõistlused NE, MJ ja SEN 1 võistlusklassidele. Kui huvi ja osalejaid on piisavalt, saaks seda arvestada 2019. aasta võistlusreglemendi koostamisel

KOMMENTAAR ( S. Lipp): Ala populariseerimise jaoks oleks Eesti Meistrivõistluste korraldamine oluline, et saaks välisvõistlustel osaleda.

KOMMENTAAR (U. Karlson): Võiks kaaluda NE lisamist medalisaajate hulka, kuna naistest on sellel alal Maaris Meier näidanud rahvusvahelistel võistlustel arvestatavat tulemust. Tema oleks kindlasti huvitatud UCI punktide saamisest.

Toimus arutelu.

**OTSUSTATI: DHI** EMV arvestusse lisada naiste eliitklass. Võistlus viiakse läbi NE ja ME klassidele, osaleda saavad nende klassidega koos ka U23 ja juuniorid. Kõigil võistlejatel peab olema EJL-i litsents.

**5. Pp. Koostööpalve muudatuse sisseviimiseks liiklusseaduses.**

Urmas Karlson andis ülevaate:

Erkki Raasukejagas meiega mõni aeg tagasi ühte väga olulist algatust.

Jalgrattasõber, triatleet ja Telliskivi Loomelinnaku üks vedajates Jaanus Juss on omal algatusel valmistanud ette liiklusseaduse muudatuse projekti, mis näeb ette kahte reeglit:

- kohustust autojuhile jätta jalgrattast möödudes vahemaaks auto ja jalgratturi vahel vähemalt 1,5 meetrit

- luua mootorrataste ja jalgrataste ühisele teele oma märgistus.

Need ei eeldaks riigipoolseid investeeringuid ning mis ei võta kelleltki otseselt midagi ära.

Erkki kommentaar: Küsimus meile, et kas EJL-ina ja meie klubidena võiksime seda algatust toetada. Ma ise arvan, et esimese punkti osas ma kirjutaksin küll kohe alla. Teise osas tahab korraks mõtlemist, aga ka see on asjalik ja loodud muu maailma eeskujul.

Jaanus Juss sooviks kinnitust, et EJL oleks valmis seda algatust toetama ja infot oma liikmete hulgas jagama. Eesmärk oleks saada võimalikult kiiresti vajalikud 1000 allkirja täis. Aega selleks on septembrini, kuid mida kiiremini vajalikud allkirjad kokku saadakse, seda enam näitab see rahva meelsust.

Allkirjade andmiseks on loodud vastav keskkond, kus digitaalselt on võimalik seda teha

**ETTEPANEK:** Otsustada algatuse toetamine ja allkirjade kogumise kaasaaitamine.

**OTSUSTATI:** Igati toetada algatust. Liidust saadetakse listidele välja link, et kõik saaksid oma liikmetele omakorda info edasi saata ja oma allkirja panna. Levitada infot igal mõistlikul moel, mis aitab kaasa allkirjade lisandumisele.

**6. Pp. UCI 2.2 kategooria Balti Keti Velotuuri korraldusest (23-26.08.2018)**

Allar Tõnissaarandis ülevaate:

Balti Keti velotuur UCI 2.2 kategooria velotuur stardib 23. augustil Tallinnast ja kulmineerub 26. augustil Leedus Vilniuses.

Mitmepäevasõidu juhatab sisse 6km pikkune proloog Pirital, algusega kell 18.00. Stardi- ja finišipaigaks on Pirita spordikeskuse esine.

24. augustil sõidetaval 1. etapil (160km) on pidulik start Toompealt ja finiš Pirital. Etapp lõpeb Pirita-Kose-Kloostrimetsa ringil, mida läbitakse viis korda. Seejärel ootab ees ülesõit Lätimaale, kus 25. augustil on kavas 2. etapp (155km) trassil Valmiera – Sigulda. Finišitõus on pikim, mis Baltikumis võtta, ligemale kilomeeter. Leedu pinnal võisteldakse 26. augustil. Trass kulgeb Panevežysest Vilniusesse ja 3. etapil pikkust 160km.

Velotuuri auhinnafond on UCI reeglite kohaselt 6355 eurot, millest üldvõitja kasseerib 964 eurot.

Täpsema info annab kohapeal võistluse direktor Allar Tõnissaar.

Online ülekanne tuleb vaid Eestis toimuval kahel etapil, Läti ja Leedu ei leidnud finantse otseülekandeks. Sel aastal osaleb rekordarv klubisid ehk 23 tk.

Kõik juhatuse liikmed on kutsutud võistlust vaatama

**ETTEPANEK:** Võtta teadmiseks.

**OTSUSTATI:** Juhatus võttis info teadmiseks.

**7. Pp. Kokkuvõte kohtumisest UCI-s ja UEC-s.**

Raivo Rand andis ülevaate:

14. juunil Šveitsis toimunud kohtumisest UCI presidendi David Lappartient’ga ja UEC peasekretäri Enrico Della Casa’ga andsid ülevaate Raivo Rand ja Madis Lepajõe.

UCI presidendiga arutati Balti riikide ühiste meistrivõistluste korraldamisest. Selle juures on oluline, et kõik osalevad riigid saaksid eraldi riigile määratud UCI reitingupunktid.

EJL-i delegatsioonile tutvustati UCI spordikeskuse erinevaid võimalusi treeningute läbiviimiseks ja tehti ekskursioon, kus näidati spordikeskuses asuvat velotrekki ja BMX rada.

**ETTEPANEK:** Võtta teadmiseks

**OTSUSTATI:** Juhatus võttis info teadmiseks

**8. Pp. Järgmise juhatuse koosoleku aja kinnitamine.**

Urmas Karlson andis ülevaate:

Varasemalt ei ole suvekuudel juhatuse koosolekuid läbi viidud. Seega järgmine juhatuse koosolek võiks toimuda augusti viimasel nädalal või septembris.

KOMMENTAAR (R. Rand): Suvekuudel, enne järgmist koosolekut on vaja kindlasti kinnitada tiitlivõistlustel osalevate koondiste nimekirjad. Need saab jooksvalt kinnitada e-maili teel. Urmas saadab vajaliku info juhatuse liikmetele kinnitamiseks.

**ETTEPANEK:** Leppida kokku järgmise koosoleku aeg ja koht.

**OTSUSTATI:** Järgmine juhatuse koosolek toimub 23. augustil kell 16.00 Pirita Velodroomil. Samal ajal ja kohas toimub Balti Keti Velotuuri proloog, mida saavad koosolekul osalejad vaatama minna. Urmas Karlson saadab e- mailiga tiitlivõistlustel osalevate koondiste nimekirjad juhatusele kinnitamiseks.

**9. Pp. Muud küsimused**

**9.1. Pp. Rendileping Eesti Jalgratturite Liidu ja Audentese spordikeskuse vahel.**

Urmas Karlson andis ülevaate:

Eesti Jalgratturite Liidu ja Audentese spordikeskuse vahel sõlmitud rendileping hakkab lõppema. Leping oli tähtajaline perioodini 30.07.2016, kuna kumbki osapool ei avaldanud soovi lepingu lõpetamiseks pikenes see automaatselt kahe aasta võrra.

Vana lepingu alusel on EJL-i kulu bürooruumide rendile kuus kulu olnud 174€, aastas 2088€+ km.

Rendipinda kokku 20,6 m2, lisaks koosoleku ja puhkeruum , mis on ühine 8 alaliiduga

Hetkel peaksime soovi korral sõlmima uue rendilepingu järgmise kahe aastase perioodi peale.

Seoses interneti ühenduse uuendamisega ja sellega seoses tehtavate investeeringutega on järgmise kahe aasta ühe kuu rent 8€ kallim. Kuus 182, aastas 2184€ +km.

**ETTEPANEK:** Otsustada, kas jätkata rendilepingut.

**OTSUSTATI:** Rendilepingut Audentese spordikeskusega jätkatakse.

**9.2. Taotlus BMX koondise osalemiseks Euroopa MV-l Prantsusmaal.**

Urmas Karlson andis ülevaate:

Liitu laekus taotlus BMX koondise juhilt Jaan Veerannalt, milles palutakse toetust osalemiseks Euroopa MV-l Prantsusmaal.

Eesti Jalgratturite Liidu juhatusele

Taotlus.

13.- 15.07.2018.a. võistleb meie BMX krossikoondis Euroopa Meistrivõistlustel Prantsusmaal, Sarriansi krossirajal. Eestit esindavad meie parimad krossiratturid: Miina Ojasild, Joonas Vaikmäe, Sten Tristan Raid, Ruudi Lumiste ja Jakob Maaten. Nende võistlejate võitude seeria on juba küllaltki pikk, vaatamata nende noorele eale, parimaks tulemuseks on kindlasti Sten Tristan Raidi 7. koht selle aasta Maailmameistrivõistlustel Bakuus. Ka Euroopa Meistrivõistlustele stardivad ratturid võidumõtetega, meil on selleks tehtud korralik ettevalmistus ja võistlustel osaleb ka korralik service – team, eesotsas peatreeneri, Artis Žentinsiga.

Võistlustel osalemise eelarve on küllaltki suur – majutus 1600 EUR-i, sõidukulu 1100 EUR-i, toitlustamine 1650 EUR-i, lisaks varuosad, vesi, ja muud vajalikud vahendid 350 EUR-i.

Palume Eesti Jalgratturite Liidul võimalusel katta sõidukulu 1100 EUR-i.

Lugupidamisega,

Jaan Veeranna

meeskonna juht

EJL poolt on tehtud sellel teemal taotlus Hasartmängumaksu nõukogule. HMN. otsustas toetada koondise osalemist 750 euroga. Sellest on tasutud osavõtumaksud ja erinevad rendid võistlusrajal, kokku 450 eurot. HMN toetusest saaks kasutada veel 300 eurot.

**ETTEPANEK:** Otsustada millise summaga on võimalik koondise osavõttu toetada.

**OTSUSTATI:** BMX koondise Euroopa Meistrivõistlustele minemist toetatakse täiendavalt HMN poolt eraldatud 750€-le, lisaks veel 1 500€-ga. Raha eelarvest võetakse Enn Veskimäe poolt annetatud noore jalgratturi toetuse alt, mis käesoleval aastal on 3750€.

**9.3 Pirita Velotrekk**

Raivo Rand andis ülevaate:

Tallinna linn kavatseb lähiajal renoveerida Kadrioru staadioni ja Pirita velodroomi. Tallinna linna hiljuti vastu võetud eelarvestrateegias 2019-2022 on sisse kirjutatud rida 1969. aastal valminud Pirita Velodroom renoveerimisest.

Eelarvestrateegia kohaselt on kavas senise velodroomi asemele ehitada kaasaegne spordikeskus, kus lisaks sisetrekile on areeni keskel võimalus erinevaid spordikatteid kasutades läbi viia mitmete teiste spordialade treeninguid, võistlusi ja muid kultuuriüritusi.

Kaasaegsel trekil on puidust ovaal siseringi pikkusega 250 meetrit. Sisetrekk vajab maa-ala, mis on vähemalt 110-115 meetrit pikk ja 55-60 meetrit lai. Rahvusvaheliste võistluste korraldamiseks peaks keskus mahutama vähemalt 2000 pealtvaatajat.

Selgitati uue sisetreki võimalikku maksumust. 1000 istekohaga maksumus ca 10 miljonit, 2000 istekoha puhul 11,5 miljonit. Eestisse võiks teha 1000 istekohaga multifunktsionaalse velotreki.

Sellele lisandub veel puidust trekiraja maksumus, mis on ca 2 miljonit.

ETTEPANEK: Võtta teadmiseks